-----------------------------------------------------------------------
  12. ฐานะการเงินและผลการดำเนินงาน

  -----------------------------------------------------------------------

12.1 สรุปฐานะการเงินและผลการดำเนินงาน

สรุปรายงานการสอบบัญชี

+------------------+-------------------------+-------------------------+
|   ปี 2546         | ตรวจสอบโดย นายเจษฎา     | ผู้สอบบัญชีรับอนุญาตเลขทะเบียน |
|                  | หังสพฤกษ์                 | 3759                    |
|                  |                         |                         |
|                  |                         | บริษัท สอบบัญชีธรรมนิติ จำกัด  |
+------------------+-------------------------+-------------------------+
|   ปี 2547         | ตรวจสอบโดย นายพิชัย       | ผู้สอบบัญชีรับอนุญาตเลขทะเบียน |
|                  | ดัชณาภิรมย์                | 2421                    |
|                  |                         |                         |
|                  |                         | บริษัท สอบบัญชีธรรมนิติ จำกัด  |
+------------------+-------------------------+-------------------------+
|   ปี 2548         | ตรวจสอบโดย นายพิชัย       | ผู้สอบบัญชีรับอนุญาตเลขทะเบียน |
|                  | ดัชณาภิรมย์                | 2421                    |
|                  |                         |                         |
|                  |                         | บริษัท สอบบัญชีธรรมนิติ จำกัด  |
+------------------+-------------------------+-------------------------+

รายงานของผู้สอบบัญชีสำหรับงบการเงินของบริษัทในปี 2545 - 2548
ได้แสดงความเห็นแบบไม่มีเงื่อนไขว่า งบการเงินได้แสดงฐานะการเงินและผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

-   งบดุล (หน่วย : บาท)

  ------------------------------------------- ------------- ------- --------------- ------- --------------- ------- --------------- -------
                                              งบเฉพาะบริษัท                                                           งบการเงินรวม     

  รายการ                                      ปี2546                 ปี2547                   ปี2548                   ปี2548           

                                              จำนวน         %       จำนวน           %       จำนวน           %       จำนวน           %

  สินทรัพย์                                                                                                                             

  เงินสดและรายการเทียบเท่าเงินสด                  2,284,237     0.26    1,113,718       0.08    44,639,972      2.46    48,102,555      2.64

  ลูกหนี้การค้า – สุทธิ                             38,392,247    4.31    64,582,084      4.49    83,600,201      4.60    89,166,582      4.90

  ลูกหนี้จากการขายสินทรัพย์เพื่อให้เช่า                 -             -       2,606,410       0.18    15,200,996      0.84    14,950,996      0.82

  สินค้าคงเหลือ                                  1,127,332     0.13    1,793,683       0.12    1,958,029       0.11    17,404,977      0.96

  เงินให้กู้ยืมระยะสั้นแก่บริษัทย่อย                     -             -       -               -       2,400,000       0.13    -               -

  สินทรัพย์หมุนเวียนอื่น                             16,181,404    1.82    38,598,457      2.68    41,250,794      2.27    45,048,611      2.47

  รวมสินทรัพย์หมุนเวียน                            58,141,944    6.53    108,851,077     7.57    189,049,992     10.40   214,673,723     11.79

  เงินฝากประจำธนาคารติดภาระค้ำประกัน              156,725       0.02    156,725         0.01    156,725         0.01    204,725         0.01

  เงินลงทุนระยะยาวในบริษัทย่อย                     -             -       -               -       37,627,662      2.07    -               -

  ทรัพย์สินรอการขาย - สุทธิ                        -             -       12,470,792      0.87    33,721,396      1.85    33,721,396      1.85

  สินทรัพย์ที่มีไว้เพื่อให้เช่า - สุทธิ                    797,607,165   89.61   1,282,799,587   89.2    1,525,475,904   83.91   1,525,475,904   83.79

  อุปกรณ์ - สุทธิ                                 5,343,519     0.6     6,441,852       0.45    6,070,672       0.33    7,099,510       0.39

  อาคารและสิทธิการเช่า - สุทธิ                     28,807,484    3.24    27,306,654      1.9     25,805,824      1.42    39,264,325      2.16

  สินทรัพย์ไม่หมุนเวียนอื่น                           150,000       0.02    300,000         0.02    152,150         0.01    156,350         0.01

  รวมสินทรัพย์                                   890,050,112   100     1,438,169,962   100     1,818,060,325   100     1,820,595,932   100

  หนี้สินและส่วนของผู้ถือหุ้น                                                                                                                 

  เงินเบิกเกินบัญชีและเงินกู้ยืมระยะสั้นจากสถาบันการเงิน   76,220,445    8.56    138,924,301     9.66    148,647,518     8.18    148,647,518     8.16

  เจ้าหนี้การค้า                                  8,638,950     0.97    137,763,634     9.58    75,466,211      4.15    75,466,211      4.15

  เงินกู้ยืมระยะสั้นจากกรรมการ                      -             -       -               -       -               -       595,522.73      0.03

  เงินกู้ยืมระยะยาวถึงกำหนดใน 1 ปี                  21,128,720    2.37    79,602,908      5.54    139,749,594     7.69    139,749,594     7.68

  หนี้สินตามสัญญาเช่าซื้อถึงกำหนดใน 1 ปี               261,755,959   29.41   281,140,874     19.55   307,455,782     16.91   307,455,782     16.89

  ค่าใช้จ่ายค้างจ่าย                               9,648,130     1.08    21,448,030      1.49    23,987,886      1.32    22,496,983      1.24

  ภาษีเงินได้นิติบุคคลค้างจ่าย                        7,946,364     0.89    15,053,673      1.05    8,746,526       0.48    8,746,526       0.48

  หนี้สินหมุนเวียนอื่น                               21,408,877    2.41    18,078,680      1.26    31,861,719      1.75    32,677,739      1.79

  เงินกู้ยืมระยะยาวจากสถาบันการเงิน - สุทธิ           9,358,169     1.05    157,395,502     10.94   148,028,092     8.14    148,028,092     8.13

  หนี้สินตามสัญญาเช่าซื้อ - สุทธิ                      223,532,777   25.11   234,890,501     16.33   272,864,710     15.01   272,864,710     14.99

  หนี้สินไม่หมุนเวียนอื่น                             -             -       -               -       -               -       633,827         0.03

  รวมหนี้สิน                                     639,638,392   71.87   1,084,298,103   75.39   1,156,808,038   63.63   1,157,362,504   63.57

  ทุนจดทะเบียนชำระแล้ว                           200,000,000   22.47   200,000,000     13.91   250,000,000     13.75   250,000,000     13.73

  ส่วนเกินมูลค่าหุ้น                                -             -       -               -       162,450,370     8.94    162,450,370     8.92

  กำไรสะสม - จัดสรรแล้ว                         6,000,000     0.67    20,000,000      1.39    25,000,000      1.38    25,000,000      1.37

  - ยังไม่จัดสรร                                 44,411,721    4.99    133,871,858     9.31    223,801,917     12.31   223,801,917     12.29

  ส่วนของผู้ถือหุ้นส่วนน้อยในบริษัทย่อย                  -             -       -               -       -               -       1,981,140       0.11

  รวมส่วนของผู้ถือหุ้น                              250,411,721   28.13   353,871,858     24.61   661,252,287     36.37   663,233,428     36.43

  รวมหนี้สินและส่วนของผู้ถือหุ้น                       890,050,112   100     1,438,169,962   100     1,818,060,325   100     1,820,595,932   100
  ------------------------------------------- ------------- ------- --------------- ------- --------------- ------- --------------- -------

-   งบกำไรขาดทุน

(หน่วย : บาท)

  ------------------------------- ---------------------- -------- ------------- -------- ------------- -------- ---------------- --------
                                  งบกำไรขาดทุนเฉพาะบริษัท                                                          งบกำไรขาดทุนรวม   

  รายการ                          ปี 2546                          ปี 2547                 ปี 2548                 ปี 2548           

                                  จำนวน                  %        จำนวน         %        จำนวน         %        จำนวน            %

  รายได้จากค่าเช่ารถยนต์              381,240,813            89.39    450,771,944   83.72    609,376,715   85.15    609,376,715      83.65

  รายได้จากการขายรถยนต์             -                      -        -             -        -             -        10,837,484       1.49

  กำไรจากการขายสินทรัพย์ให้เช่า        25,307,208             5.93     66,455,214    12.34    78,556,021    10.98    78,556,021       10.78

  รายได้อื่น                         19,952,883             4.68     21,203,892    3.94     27,745,542    3.88     29,686,912       4.08

  รายได้รวม                        426,500,904            100.00   538,431,050   100.00   715,678,278   100.00   728,457,131      100.00

  ต้นทุนการให้เช่ารถยนต์               317,139,525            74.36    293,147,686   54.44    412,215,162   57.60    412,178,762      56.58

  ต้นทุนการขายรถยนต์                 -                      -        -             -        -             -        9,856,247        1.35

  ค่าใช้จ่ายในการขายและบริหาร         27,182,210             6.37     41,909,949    7.78     51,642,479    7.22     54,992,217       7.55

  ส่วนแบ่งผลขาดทุนสุทธิในบริษัทย่อย       -                      -        -             -        371,638       0.05     -                -

  รวมค่าใช้จ่าย                      344,321,735            80.73    335,057,634   62.23    464,229,279   64.87    477,027,226      65.48

  กำไรก่อนดอกเบี้ยจ่ายและภาษีเงินได้     82,179,168             19.27    203,373,415   37.77    251,449,000   35.13    251,429,906      34.52

  ดอกเบี้ยจ่าย                       32,175,052             7.54     36,068,869    6.70     52,517,547    7.34     52,518,013       7.21

  ภาษีเงินได้                        16,530,955             3.88     28,844,409    5.36     34,001,393    4.75     34,001,393       4.67

  กำไรก่อนส่วนที่เป็นของผู้ถือหุ้นส่วนน้อย    33,473,161             7.85     138,460,137   25.72    164,930,059   23.05    164,910,500      22.64

  ขาดทุนสุทธิส่วนที่เป็นของผู้ถือหุ้นส่วนน้อย   -                      -        -             -        -             -        19,560           0.00

  กำไรสุทธิ                         33,473,161             7.85     138,460,137   25.72    164,930,059   23.05    164,930,059      22.64
  ------------------------------- ---------------------- -------- ------------- -------- ------------- -------- ---------------- --------

-   งบกระแสเงินสด

  (หน่วย : บาท)

  ----------------------------------------------------------------------------------------------------------------------------------------
  รายการ                              งบกระแสเงินสดเฉพาะบริษัท                                                              งบกระแสเงินสดรวม
  ----------------------------------- ----------------------- -------------- ------ -------------- ------ -------------- -----------------
                                      ปี 2546                                 ปี 2547                ปี 2548                ปี 2548

  กระแสเงินสดจากกิจกรรมดำเนินงาน                                                                                             

  กำไรสุทธิ                                                     33,473,161            138,460,137           164,930,059    164,930,059

  รายการปรับปรุงกำไรสุทธิเป็นเงินสดรับ (จ่าย)                                                                                     

  จากการดำเนินงาน                                                                                                          

  ค่าเผื่อหนี้สงสัยจะสูญ                                             237,540               592,395               250,920        250,920

  ค่าเสื่อมราคาและสิทธิการเช่าตัดจ่าย                                 245,006,831           210,960,981           307,823,754    308,089,901

  กำไรจากการขายสินทรัพย์ที่มีไว้เพื่อให้เช่า                             -25,307,208           -66,455,214           -78,556,021    -78,556,021

  ขาดทุนสุทธิส่วนที่เป็นของผู้ถือหุ้นส่วนน้อย                               -                     -                     -              -19,560

  ส่วนแบ่งขาดทุนสุทธิในบริษัทย่อย                                     -                     -                     371,638        -

  สินทรัพย์ดำเนินงาน (เพิ่มขึ้น) ลดลง                                                                                             

  ลูกหนี้การค้า                                                   4,326,856             -26,782,232           -19,269,036    -24,835,418

  สินค้าคงเหลือ                                                  -1,127,332            -666,351              -164,346       -15,611,294

  สินทรัพย์หมุนเวียนอื่น                                             -5,953,432            -22,417,054           -2,652,337     -6,450,154

  สินทรัพย์ไม่หมุนเวียนอื่น                                           -150,000              -150,000              147,850        143,650

  หนี้สินดำเนินงานเพิ่มขึ้น (ลดลง)                                                                                                

  เจ้าหนี้การค้า                                                  1,465,227             697,776               -172,178       -172,178

  เงินกู้ยืมระยะสั้นจากกรรมการ                                      -                     -                     -              595,523

  ค่าใช้จ่ายค้างจ่าย                                               6,584,776             11,799,900            2,539,856      1,010,005

  ภาษีเงินได้นิติบุคคลค้างจ่าย                                        3,756,082             7,107,310             -6,307,147     -6,307,147

  หนี้สินหมุนเวียนอื่น                                               10,600,998            1,534,863             13,783,039     14,638,007

  หนี้สินไม่หมุนเวียนอื่น                                                                                                        633,827

  เงินสดสุทธิได้มาจาก (ใช้ไปใน)                                    272,913,500           254,682,511           382,726,051    358,340,120
  กิจกรรมดำเนินงาน                                                                                                         

  กระแสเงินสดจากกิจกรรมลงทุน                                                                                                 

  เงินให้กู้ยืมระยะสั้นแก่บริษัทย่อย                                     -                     -                     - 2,400,000    -

  เงินฝากประจำธนาคารติดภาระค้ำประกัน                              -156,725              -                     -              -48,000

  เงินสดจ่ายซื้อเงินลงทุนระยะยาวในบริษัทย่อย                           -                     -                     -37,999,300    -

  ซื้อสินทรัพย์ที่มีไว้เพื่อให้เช่า                                        -19,025,964           -266,609,417          -276,335,202   -276,335,202

  รับเงินจากการขายสินทรัพย์ที่มีไว้เพื่อให้เช่า                            75,058,436            110,100,442           143,598,988    143,848,988

  ซื้อสินทรัพย์ถาวร                                                -1,010,083            -3,155,196            -1,808,367     -16,561,852

  เงินสดสุทธิได้มาจาก (ใช้ไปใน) กิจกรรมลงทุน                         54,865,665            -159,664,171          -174,943,880   -149,096,065

  กระแสเงินสดจากกิจกรรมจัดหาเงิน                                                                                              

  เงินเบิกเกินบัญชีและเงินกู้ระยะสั้นเพิ่มขึ้น                              68,635,766            62,703,856            9,723,217      9,723,217
  (ลดลง)                                                                                                                 

  เงินกู้ระยะสั้นจากกรรมการเพิ่มขึ้น (ลดลง)                            -85,000,000           -                     -              -

  เงินกู้ระยะยาวจากสถาบันการเงินเพิ่มขึ้น                              -19,898,345           206,511,521           50,779,275     50,779,275
  (ลดลง)                                                                                                                 

  จ่ายชำระหนี้สินตามสัญญาเช่าซื้อ                                     -312,800,920          -330,404,237          -367,208,780   -367,208,780

  รับเงินค่าหุ้น                                                   20,000,000            -                     212,450,370    214,451,070

  จ่ายเงินปันผล                                                  -                     -35,000,000           -70,000,000    -70,000,000

  เงินสดสุทธิได้มาจาก (ใช้ไปใน)                                    -329,063,499          -96,188,859           -164,255,917   -162,255,217
  กิจกรรมจัดหาเงิน                                                                                                          

  เงินสดและรายการเทียบเท่า เพิ่มขึ้น (ลดลง)                          -1,284,334            -1,170,519            43,526,254     46,988,838
  สุทธิ                                                                                                                    

  เงินสดและรายการเทียบเท่า ณ วันต้นงวด                             3,568,571             2,284,237             1,113,718      1,113,718

  เงินสดและรายการเทียบเท่า ณ วันสิ้นงวด                             2,284,237             1,113,718             44,639,972     48,102,555
  ----------------------------------------------------------------------------------------------------------------------------------------

-   อัตราส่วนทางการเงินที่สำคัญ

  ----------------------------------- ------------- --------- --------- ---------
  รายการ                              งบเฉพาะบริษัท                       งบรวม

                                      ปี 2546        ปี 2547    ปี 2548    ปี 2548

  อัตราส่วนแสดงความสามารถในการทำกำไร                                       

  อัตรากำไรขั้นต้น -                      16.81%        34.97%    32.35%    32.36%
  (ไม่รวมกำไรจากการขายรถเพื่อให้เช่า)                                        

  อัตรากำไรขั้นต้น -                      21.99%        43.32%    40.08%    39.60%
  (รวมกำไรจากการขายรถเพื่อให้เช่า)                                          

  อัตรากำไรสุทธิ                         7.85%         25.72%    23.05%    22.64%

  อัตราผลตอบแทนส่วนของผู้ถือหุ้น             14.45%        45.83%    32.49%    32.42%

  อัตราส่วนแสดงประสิทธิภาพในการดำเนินงาน                                      

  อัตราผลตอบแทนจากสินทรัพย์               3.83%         11.89%    10.13%    10.12%

  อัตราการหมุนของสินทรัพย์ (เท่า)           0.49          0.46      0.44      0.45

  อัตราส่วนวิเคราะห์นโยบายทางการเงิน                                          

  อัตราส่วนหนี้สินต่อส่วนของผู้ถือหุ้น (เท่า)      2.55          3.06      1.75      1.75

  อัตราส่วนเงินให้กู้ต่อเงินกู้ (เท่า)           1.31          1.73      1.9       1.9

  อัตราการจ่ายเงินปันผล                   105%          51%       59%       59%

  ข้อมูลต่อหุ้น ^(1/)                                                         

  มูลค่าหุ้นตามบัญชี (บาท)                  4.02          1.77      2.64      2.64

  กำไร (ขาดทุน) สุทธิต่อหุ้น (บาท)          0.54          0.69      0.81      0.81
  ----------------------------------- ------------- --------- --------- ---------

หมายเหตุ ^(1/) : ปรับมูลค่าหุ้นที่ตราไว้ (Par Value) เป็น 1.00 บาทต่อหุ้น
เพื่อใช้ในการเปรียบเทียบ

12.2 คำอธิบายและการวิเคราะห์ฐานะการเงินและผลการดำเนินงาน

ภาพรวมของผลการดำเนินงาน

บริษัทดำเนินธุรกิจให้บริการสัญญาเช่ารถยนต์เพื่อการดำเนินงาน (Operating Lease)
ซึ่งเป็นสัญญาเช่าระยะเวลาตั้งแต่ 1 ปีจนถึง 3 ปี โดยให้บริการแก่ลูกค้าประเภทองค์กรเป็นหลัก
และให้บริการเช่ารถยนต์ระยะสั้น (Short Term Rental) ตั้งแต่รายวันถึงรายเดือน
โดยให้บริการแก่ลูกค้าองค์กรและลูกค้าบุคคล
บริษัทเชื่อว่าธุรกิจให้บริการสัญญาเช่าเพื่อการดำเนินงานซึ่งเป็นธุรกิจหลักของบริษัทจะมีแนวโน้มการเติบโตที่ดีต่อไป
เนื่องจากลูกค้าองค์กรซึ่งเป็นลูกค้าหลักของบริษัทจะมีความนิยมและหันมาใช้บริการเช่ารถยนต์เพื่อการดำเนินงานมากขึ้นแทนการซื้อหรือเช่าซื้อรถยนต์เพื่อสำหรับใช้งานเอง
เนื่องจากผู้เช่าไม่ต้องลงทุนเป็นเงินทุนจำนวนมาก
ประกอบกับไม่ต้องบันทึกมูลค่ารถยนต์เป็นทรัพย์สินของตนในงบการเงินที่จะทำให้มีภาระในเรื่องของค่าเสื่อมราคา
เมื่อเทียบกับการซื้อหรือเช่าซื้อ ซึ่งรถยนต์ดังกล่าวจะถูกบันทึกเป็นทรัพย์สินของผู้ซื้อหรือผู้เช่าซื้อ
โดยที่ในการคำนวณภาษีเงินได้นิติบุคคล
สำหรับรถยนต์ที่มีที่นั่งไม่เกินสิบคนตามกฎหมายว่าด้วยพิกัดอัตราภาษีสรรพสามิต
ผู้ซื้อหรือผู้เช่าซื้อจะสามารถหักค่าเสื่อมราคาจากมูลค่าต้นทุนเฉพาะส่วนที่ไม่เกิน 1 ล้านบาทเท่านั้น
ในขณะที่การเช่าเพื่อการดำเนินงาน
ผู้เช่าจะสามารถบันทึกค่าใช้จ่ายจากการเช่าได้ตามที่จ่ายจริงแต่ต่อคันไม่เกิน 36,000
บาทต่อเดือน(รวมภาษีมูลค่าเพิ่ม) ตามมาตรา 65 ตรี (20) แห่งประมวลรัษฎากร
ดังนั้นเมื่อเปรียบเทียบกันแล้ว กรณีที่ผู้ซื้อหักค่าเสื่อมราคารถยนต์เป็นเวลา 5 ปี
ซึ่งจะสามารถหักเป็นค่าใช้จ่ายทางภาษีได้ไม่เกิน 1 ล้านบาทนั้น หรือคิดเป็นไม่เกินประมาณ
17,000 บาทต่อเดือน จึงเห็นได้ว่าการเช่ารถยนต์เพื่อการดำเนินงาน
ผู้เช่าจะสามารถหักค่าเช่าเป็นค่าใช้จ่ายได้ในจำนวนที่มากกว่า
และทำให้ผู้เช่าสามารถประหยัดภาษีนิติบุคคลได้มากกว่าจากการซื้อหรือเช่าซื้อ นอกจากนั้นแล้ว
ผู้เช่าจะไม่มีภาระในเรื่องของการบำรุงดูแลรักษารถยนต์ การทำประกันภัย
รวมถึงการเสียภาษีและต่อทะเบียนรถยนต์ เป็นต้น
เหตุผลดังกล่าวนี้จึงเป็นปัจจัยส่วนหนึ่งที่ทำให้การทำสัญญาเช่าเพื่อการดำเนินงานเป็นที่นิยมของลูกค้าองค์กรมากขึ้นในปัจจุบัน

เมื่อพิจารณาถึงวิธีการทางบัญชีของบริษัทผู้ให้เช่ารถยนต์โดยทั่วไป
สามารถคิดค่าเสื่อมราคารถยนต์ที่แตกต่างกันไปในแต่ละราย เช่น การคิดค่าเสื่อมราคา 5
ปีหรือมากกว่า 5 ปี หรือการกำหนดมูลค่าซากรถยนต์และนำมาหักออกจากต้นทุนของรถยนต์
แล้วจึงนำมูลค่าที่เหลือมาคิดค่าเสื่อมราคา
ดังนั้นบริษัทที่คิดค่าเสื่อมราคาจากอายุการใช้งานที่มากกว่า 5 ปี
หรือกำหนดมูลค่าซากรถยนต์มาหักออกจากต้นทุนของรถยนต์ก่อนการคิดค่าเสื่อมราคา
จะทำให้มีต้นทุนต่อปีของค่าเสื่อมราคาต่ำกว่าการคิดค่าเสื่อมราคา 5 ปีและไม่มีมูลค่าซาก
อย่างไรก็ตามจะมีผลให้กำไรจากการจำหน่ายรถยนต์ที่หมดอายุสัญญาเช่าแล้วลดลงไปด้วย

ในปี 2547
บริษัทได้มีการเปลี่ยนแปลงประมาณการอายุการใช้งานของรถยนต์เพื่อให้เช่าสำหรับการคิดค่าเสื่อมราคา
จากเดิมที่ประมาณการอายุการใช้งาน 5 ปี เปลี่ยนเป็น 6.5 ปีแทน
เนื่องจากฝ่ายบริหารของบริษัทมีการทบทวนประมาณการอายุการใช้งานของรถยนต์ใหม่
โดยอาศัยดุลยพินิจตามข้อมูลล่าสุดที่มี
ซึ่งพิจารณาจากการใช้ประโยชน์เชิงเศรษฐกิจของรถยนต์ที่มีการเสื่อมสภาพและจากราคาขายรถยนต์เมื่อเลิกใช้งาน
โดยยังคงกำหนดให้ไม่มีมูลค่าซาก
ซึ่งการเปลี่ยนแปลงประมาณการดังกล่าวเพื่อให้สอดคล้องกับอายุการใช้งานที่แท้จริงของรถยนต์มากขึ้น

ทั้งนี้การเปลี่ยนแปลงประมาณการอายุการใช้งานดังกล่าว เริ่มตั้งแต่วันที่ 1 มกราคม 2547
โดยใช้วิธีเปลี่ยนทันทีเป็นต้นไป ซึ่งจะถือปฏิบัติตามมาตรฐานการบัญชีฉบับที่ 39 กล่าวคือ
บริษัทจะไม่ทำการปรับปรุงใดๆ ในงบการเงินงวดก่อน
แต่ทำการปรับปรุงบัญชีในงวดปีบัญชีปัจจุบันเป็นต้นไป
โดยปรับปรุงประมาณการใหม่สำหรับรถยนต์ที่มีไว้เพื่อให้เช่าทั้งหมด ณ วันที่ 1 มกราคม 2547
จากมูลค่าตามบัญชีที่มียอดคงเหลือยกมา รวมทั้งรถยนต์ที่มีไว้เพื่อให้เช่าที่ซื้อใหม่ตั้งแต่วันที่ 1
มกราคม 2547 เป็นต้นไป
ซึ่งผลจากการเปลี่ยนแปลงประมาณการดังกล่าวทำให้ค่าเสื่อมราคารถยนต์เพื่อให้เช่าในปี 2547
ลดลง 93.69 ล้านบาท กำไรจากการขายสินทรัพย์ที่มีไว้เพื่อให้เช่าลดลง 7.15 ล้านบาท
และส่งผลให้กำไรสุทธิของบริษัทเพิ่มขึ้น 86.54 ล้านบาท
เมื่อเทียบกับกรณีการคิดค่าเสื่อมราคาจากอายุการใช้งานที่ 5 ปีเช่นเดิม

การเปลี่ยนแปลงประมาณการทางบัญชีดังกล่าวข้างต้น
บริษัทมีวัตถุประสงค์เพื่อให้สะท้อนภาพผลการประกอบการที่แท้จริงของบริษัท
โดยผลของการเปลี่ยนแปลงประมาณการในการคิดค่าเสื่อมราคาดังกล่าวจะทำให้ต้นทุนการให้เช่ารถยนต์ในปีต่อๆ
ไปเป็นไปตามสภาพที่แท้จริง ซึ่งจะทำให้ผลประกอบการของบริษัทในแต่ละปีมีความสม่ำเสมอ
และสามารถประเมินความสามารถในการดำเนินธุรกิจของบริษัทได้อย่างชัดเจนมากขึ้น

โดยสรุปฐานะการเงินและผลการดำเนินงานของบริษัทสำหรับปี สิ้นสุดวันที่ 31 ธันวาคม 2548
บริษัทมีรายได้รวม 715.68 ล้านบาท กำไรสุทธิ 164.93 ล้านบาท และมีสินทรัพย์รวม 1,818.06
ล้านบาท โดยเป็นรถยนต์สำหรับให้เช่า และรถยนต์ที่รอการขายจำนวนรวม 3,329 คัน มูลค่า
1,559.20 ล้านบาท เพิ่มขึ้นจาก ณ วันที่ 31 ธันวาคม 2547 ที่มีจำนวน 2,812 คัน มูลค่า
1,295.27 ล้านบาท ซึ่งเป็นการขยายเพิ่มตามความต้องการของลูกค้า
จึงส่งผลให้ยอดรายได้รวมของบริษัทเพิ่มขึ้นอย่างต่อเนื่อง
และสอดคล้องกับการเติบโตของภาวะเศรษฐกิจ และภาวะอุตสาหกรรมต่างๆ
ภายในประเทศที่มีส่วนสำคัญในการกระตุ้นให้เกิดความต้องการใช้รถยนต์ของผู้บริโภคที่มากขึ้น
ในขณะที่มีหนี้สินรวม 1,156.81 ล้านบาท และส่วนของผู้ถือหุ้น 661.25 ล้านบาท เพิ่มขึ้นจาก ณ
วันที่ 31 ธันวาคม 2547 ที่มีจำนวน 1,084.30 ล้านบาท และ 353.87 ล้านบาท ตามลำดับ

รายได้

ในปี 2548 บริษัทมีรายได้รวมจำนวน 715.68 ล้านบาท โดยมีแนวโน้มเพิ่มขึ้นอย่างต่อเนื่องจากปี
2547 ซึ่งมีรายได้รวมจำนวน 538.43 ล้านบาท และปี 2546 จำนวน 426.50 ล้านบาท
โดยแหล่งรายได้ที่สำคัญของบริษัทมาจากรายได้ค่าเช่ารถยนต์ ซึ่งในปี 2548 มีรายได้ค่าเช่าจำนวน
609.38 ล้านบาท เพิ่มขึ้นจากปี 2547 และปี 2546 ที่มีจำนวน 450.77 ล้านบาท และ 381.24
ล้านบาท อันเป็นผลมาจากการขยายพอร์ตรถยนต์เพื่อให้เช่าที่เพิ่มขึ้น
โดยบริษัทยังคงระดับอัตราค่าเช่าที่ไม่เปลี่ยนแปลงมากนัก
ในขณะที่ได้เพิ่มมาตรฐานการให้บริการแก่ลูกค้าอย่างสม่ำเสมอเพื่อรักษาฐานลูกค้าเดิมและขยายฐานลูกค้าใหม่
ในขณะเดียวกันการเพิ่มขึ้นของรายได้อีกส่วนหนึ่งที่สำคัญมาจากกำไรจากการขายรถยนต์เพื่อให้เช่าที่เพิ่มขึ้นเป็น
78.57 ล้านบาท (จำนวนขาย 408 คัน) คิดเป็นสัดส่วนร้อยละ 10.98 ของรายได้รวม จากปี
2547 ที่มีกำไรจากการขายรถยนต์เพื่อให้เช่าจำนวน 66.45 ล้านบาท (จำนวนขาย 314 คัน)
คิดเป็นสัดส่วนร้อยละ 12.34 ของรายได้รวม และปี 2546
ที่มีกำไรจากการขายรถยนต์เพื่อให้เช่าจำนวน 25.31 ล้านบาท (จำนวนขาย 374 คัน) หรือ
คิดเป็นสัดส่วนร้อยละ 5.93 ของรายได้รวม
ทั้งนี้การที่บริษัทมีกำไรเพิ่มขึ้นจากการขายรถยนต์เพื่อให้เช่านั้น
เกิดจากความมีประสิทธิภาพในการบริหารรถยนต์ภายหลังหมดอายุสัญญาเช่าเพื่อการดำเนินงานของบริษัทให้มีสภาพที่ดี
สามารถขายได้ราคาสูง รวมทั้งจากการบริหารช่องทางการจัดจำหน่ายรถยนต์
โดยบริษัทได้มีการเปลี่ยนแปลงช่องทางการจัดจำหน่ายหลัก
จากเดิมที่บริษัทประมูลขายรถยนต์และการทยอยขายให้แก่เต็นท์รถยนต์มือสองในปริมาณครั้งละไม่มากนัก
มาเป็นขายให้กลุ่มลูกค้าโดยตรงและได้เปิดบริษัท กรุงไทย ออโตโมบิล จำกัด
ขึ้นเพื่อขายรถยนต์มือสอง ซึ่งบริษัทถือหุ้นร้อยละ 95 ซึ่งจะทำให้ได้ราคาต่อคันที่สูงขึ้น
และได้เพิ่มการซ่อมบำรุงรถยนต์เพื่อสำหรับขายมือสองโดยเฉพาะ
ซึ่งแม้วิธีดังกล่าวจะทำให้เกิดค่าใช้จ่ายในการบริหารและการซ่อมบำรุงรถยนต์ที่เพิ่มขึ้น
แต่บริษัทสามารถขายได้ราคาที่ดีขึ้นมากและคุ้มค่ากับค่าใช้จ่ายที่เกิดขึ้นเป็นอย่างยิ่ง

สำหรับรายได้อื่นของบริษัท เช่น ดอกเบี้ยรับ
ค่าเบี้ยประกันภัยรถยนต์ที่ได้รับคืนเนื่องจากขายรถยนต์ออกไปก่อนครบอายุกรมธรรม์
ค่าปรับเลิกสัญญา และค่าบริการของศูนย์บริการ เป็นต้น ได้เพิ่มขึ้นเป็น 27.75 ล้านบาท
คิดเป็นร้อยละ 3.88 ของรายได้รวม จากปี 2547 ที่มีจำนวน 21.21 ล้านบาท คิดเป็นร้อยละ
3.94 และปี 2546 จำนวน 19.95 ล้านบาท คิดเป็นร้อยละ 4.68 ของรายได้รวม
โดยรายได้อื่นที่เพิ่มขึ้นอย่างมีนัยสำคัญ เนื่องจากในปี 2547
บริษัทได้เริ่มให้บริการในส่วนของศูนย์บริการแก่ลูกค้านิสสันทั่วไป
จึงทำให้ได้รับรายได้ค่าบริการเพิ่มขึ้นจำนวน 9.22 ล้านบาท ในขณะที่ปี 2546
บริษัทมีรายได้อื่นที่เพิ่มขึ้นจากค่าปรับจากการเลิกสัญญาก่อนกำหนดจากลูกค้าจำนวน 11.69 ล้านบาท
โดยมีรายหนึ่งที่มีการปรับคิดเป็นมูลค่าประมาณ 8 ล้านบาท
ซึ่งการยกเลิกสัญญาก่อนกำหนดของลูกค้าดังกล่าวไม่ส่งผลกระทบที่สำคัญต่อบริษัท
เนื่องจากบริษัทสามารถหาลูกค้ารายอื่นเช่าทดแทนได้

ค่าใช้จ่าย

ต้นทุนการให้เช่ารถยนต์ในปี 2548 เท่ากับ 412.21 ล้านบาท เปรียบเทียบกับปี 2547 เท่ากับ
293.15 ล้านบาท และปี 2546 จำนวน 317.14 ล้านบาท ซึ่งต้นทุนการให้เช่ารถยนต์ที่เพิ่มขึ้นในปี
2548 จำนวน 119.06 ล้านบาท เมื่อเทียบกับปี 2547 นั้น
เนื่องจากต้นทุนการให้เช่ารถยนต์ส่วนหนึ่งเพิ่มขึ้นตามปริมาณรถยนต์เพื่อให้เช่า เช่น ค่าเสื่อมราคา
ค่าบำรุงรักษาและซ่อมแซม ค่าเบี้ยประกันภัย และภาษี เป็นต้น
นอกจากนี้จากการที่บริษัทเน้นในการสร้างมูลค่าเพิ่มสำหรับรถยนต์เพื่อให้เช่าที่หมดอายุสัญญาแล้ว
ด้วยการบำรุงซ่อมแซมเป็นพิเศษ ก่อนที่จะนำไปขายต่อรถยนต์ใช้แล้วซึ่งจะทำให้ได้ราคาขายที่ดีขึ้นนั้น
เนื่องจากต้นทุนค่าซ่อมแซมเหล่านี้จะถูกบันทึกเป็นต้นทุนการให้เช่ารถยนต์
จึงมีผลทำให้ต้นทุนการให้เช่ารถยนต์เพิ่มสูงขึ้น อย่างไรก็ตาม
การบำรุงซ่อมแซมรถยนต์ดังกล่าวจะทำให้บริษัทได้รับกำไรจากการขายรถยนต์ที่หมดอายุสัญญาเช่าแล้วเพิ่มขึ้นเป็นอย่างมากด้วย

สำหรับต้นทุนการให้เช่ารถยนต์ในปี 2547 ซึ่งลดลงจำนวน 24 ล้านบาท
ในขณะที่บริษัทมีจำนวนรถยนต์ในพอร์ตเพิ่มขึ้นอีกสุทธิ 854 คันเมื่อเทียบกับปี 2546 นั้น
เป็นผลมาจากบริษัทได้มีการเปลี่ยนแปลงประมาณการอายุการใช้งานรถยนต์จากเดิม 5 ปี เป็น 6.5
ปี เพื่อให้สอดคล้องกับอายุการใช้งานที่แท้จริงของรถยนต์
ซึ่งผู้บริหารของบริษัทมีการทบทวนประมาณการอายุการใช้งานของรถยนต์เหล่านี้ใหม่
โดยอาศัยดุลยพินิจตามข้อมูลล่าสุดที่มีอยู่
ซึ่งพิจารณาจากการใช้ประโยชน์เชิงเศรษฐกิจของรถยนต์ที่มีการเสื่อมสภาพ
และจากราคาขายรถยนต์เมื่อเลิกใช้งาน
โดยพิจารณาเห็นว่าอายุการใช้งานที่เหมาะสมของรถยนต์ควรอยู่ที่ประมาณ 6 - 8 ปี
แต่เพื่อเป็นการป้องกันความเสี่ยงของราคารถยนต์ใช้แล้วที่อาจมีการเปลี่ยนแปลง
ซึ่งอาจทำให้บริษัทขาดทุนจากการขายรถยนต์ในบางคันได้หากมีการคิดอายุการใช้งานที่มีระยะเวลานานเกินไป
ดังนั้นบริษัทจึงประมาณการแบบอนุรักษ์นิยมที่ 6.5 ปี
โดยคาดว่าจะช่วยป้องกันความเสี่ยงจากการขาดทุนจากการขายรถยนต์ได้
และใกล้เคียงกับอายุการใช้งานที่แท้จริง
นอกจากนี้เพื่อให้สอดคล้องกับการดำเนินธุรกิจของบริษัทที่เน้นให้บริการสัญญาเช่าเพื่อการดำเนินงานเป็นหลักซึ่งบริษัทมีแนวโน้มที่จะทำสัญญาเช่าระยะยาวที่มากกว่า
3 ปีมากขึ้น ซึ่งเป็นผลดีต่อบริษัทเนื่องจากจะมีรายได้ที่แน่นอนและสม่ำเสมอเข้ามามากขึ้น
จึงทำให้บริษัทสามารถขยายอายุของสัญญาเช่าได้มากขึ้นจากเดิมที่ไม่เกิน 3 ปี
(กรณีที่ระยะเวลาสัญญาเช่าครอบคลุมอายุการใช้งานของรถยนต์มากกว่าร้อยละ 80
จะถูกพิจารณาเป็นสัญญาเช่าทางการเงิน) โดยการเปลี่ยนแปลงประมาณการอายุการใช้งานดังกล่าว
เริ่มตั้งแต่วันที่ 1 มกราคม 2547 โดยใช้วิธีเปลี่ยนทันทีเป็นต้นไป
ซึ่งจะถือปฏิบัติตามมาตรฐานการบัญชีฉบับที่ 39 กล่าวคือ บริษัทจะไม่ทำการปรับปรุงใดๆ
ในงบการเงินงวดก่อนแต่ทำการปรับปรุงบัญชีในงวดปีบัญชีปัจจุบันเป็นต้นไป
โดยปรับปรุงประมาณการใหม่สำหรับรถยนต์ที่มีไว้เพื่อให้เช่าทั้งหมด ณ วันที่ 1 มกราคม 2547
จากมูลค่าตามบัญชีที่มียอดคงเหลือยกมา รวมทั้งรถยนต์ที่มีไว้เพื่อให้เช่าที่ซื้อมาใหม่ตั้งแต่วันที่ 1
มกราคม 2547 เป็นต้นไป
ผลจากการเปลี่ยนแปลงประมาณการดังกล่าวทำให้ค่าเสื่อมราคารถยนต์สำหรับปีลดลงจำนวน 93.69
ล้านบาทเมื่อเทียบกับกรณีหากมีการคิดอายุการใช้งานที่ 5 ปีเช่นเดิม
ส่งผลให้ต้นทุนการให้เช่าของบริษัทลดลงในจำนวนดังกล่าว
ซึ่งผู้บริหารเห็นว่าการปรับประมาณการดังกล่าวนี้จะทำให้ผลประกอบการของบริษัทในแต่ละปีมีความสม่ำเสมอมากขึ้น

สำหรับค่าใช้จ่ายในการขายและบริหารของบริษัท ซึ่งประกอบด้วยค่าใช้จ่ายต่างๆ เช่น
ค่าใช้จ่ายพนักงาน ค่าใช้จ่ายทางการตลาด ค่าโฆษณาและประชาสัมพันธ์ ค่าสาธารณูปโภค
และค่าเช่าสถานที่ เป็นต้น โดยในปี 2548 บริษัทมีค่าใช้จ่ายในการขายและบริหารรวมทั้งสิ้น
51.64 ล้านบาท เพิ่มขึ้นจากปี 2547 ซึ่งมีจำนวน 41.91 ล้านบาท และปี 2546 จำนวน 27.18
ล้านบาท ค่าใช้จ่ายในปี 2548 และปี 2547
ที่เพิ่มขึ้นที่สำคัญมาจากค่าใช้จ่ายด้านพนักงานที่เพิ่มขึ้นประมาณ 7.15 ล้านบาท และ 9.48
ล้านบาทตามลำดับ
เกิดจากการปรับฐานโครงสร้างค่าตอบแทนของบุคลากรเพื่อให้สามารถแข่งขันกับบริษัทอื่นในธุรกิจเดียวกันได้
รวมทั้งได้มีการขยายบุคลากรเพื่อรองรับเพิ่มเติมอีกส่วนหนึ่ง นอกจากนี้
บริษัทมีค่าใช้จ่ายทางการตลาดและสำหรับการส่งเสริมการขายที่เพิ่มขึ้น เช่น
การออกงานประชาสัมพันธ์ และการโฆษณาผ่านสื่อต่างๆ เป็นต้น

กำไร

กำไรสุทธิของบริษัทในปี 2548 มีจำนวน 164.93 ล้านบาท หรือคิดเป็นอัตรากำไรสุทธิร้อยละ
23.05 เมื่อเทียบกับปี 2547 ซึ่งมีจำนวน 138.46 ล้านบาท หรือคิดเป็นอัตรากำไรสุทธิร้อยละ
25.72 และปี 2546 ซึ่งมีจำนวน 33.47 ล้านบาท คิดเป็นอัตรากำไรสุทธิร้อยละ 7.85
โดยกำไรสุทธิที่เพิ่มขึ้นในปี 2548 มาจากการขยายฐานรายได้ของลูกค้าที่กว้างขึ้น
และกำไรที่เพิ่มขึ้นในปี 2547 นอกจากการขยายฐานรายได้ของลูกค้าที่กว้างขึ้นแล้ว
อีกส่วนหนึ่งเกิดจากการที่บริษัทได้มีการเปลี่ยนแปลงประมาณการอายุการใช้งานของรถยนต์
เพื่อให้สะท้อนถึงอายุการใช้งานที่แท้จริงมากขึ้น ซึ่งผลของการเปลี่ยนแปลงดังกล่าว
ทำให้ต้นทุนซึ่งมาจากค่าเสื่อมราคามีจำนวนลดลง 93.69 ล้านบาท และทำให้กำไรสุทธิเพิ่มขึ้น
86.54 ล้านบาทเมื่อเทียบกับกรณีหากมีการคิดอายุการใช้งานที่ 5 ปีเช่นเดิม ทั้งนี้
การเปลี่ยนแปลงประมาณการอายุการใช้งานของรถยนต์จะทำให้ต้นทุนที่แท้จริงในการให้เช่ารถยนต์มีความสม่ำเสมอตั้งแต่ปี
2547 เป็นต้นไป

อย่างไรก็ตาม การเปลี่ยนแปลงประมาณการดังกล่าว ทำให้กำไรจากการขายรถยนต์ลดลง 7.15
ล้านบาทเมื่อเทียบกับหากมีการคิดอายุการใช้งานที่ 5 ปี โดยในปี 2547
มีกำไรจากการขายรถยนต์จำนวน 66.46 ล้านบาท แต่เมื่อเทียบกับปี 2546 แล้ว มีจำนวนเพิ่มขึ้น
41.15 ล้านบาท
เนื่องจากเป็นการขายรถยนต์เก่าที่มีมูลค่าตามบัญชีต่ำจากการถูกหักค่าเสื่อมราคาตามวิธีการเดิมในปีก่อนหน้า
จึงมีมูลค่าตามบัญชีต่ำกว่าราคาตลาดอยู่มาก บริษัทจึงยังได้รับกำไรจากส่วนต่างดังกล่าว

นอกจากนี้ตั้งแต่ปี 2546 เป็นต้นมา
บริษัทได้เน้นในการสร้างมูลค่าเพิ่มให้กับรถยนต์เพื่อให้เช่าที่หมดอายุสัญญาลง
ด้วยการเพิ่มค่าใช้จ่ายในการบำรุงซ่อมแซมรถยนต์อันเป็นประโยชน์ต่อการขายรถยนต์ใช้แล้ว
โดยค่าบำรุงซ่อมแซมเหล่านี้จะถูกบันทึกเป็นต้นทุนของการให้เช่ารถยนต์
ซึ่งอาจทำให้ต้นทุนการให้เช่ารถยนต์เพิ่มขึ้น แต่บริษัทจะได้ราคาขายรถยนต์ที่ดีขึ้นมาก ทั้งนี้
อัตรากำไรขั้นต้น (รวมกำไรจากการขายรถยนต์) ในปี 2548 คิดเป็นอัตราร้อยละ 40.08 และปี
2547 คิดเป็นร้อยละ 43.32 โดยบริษัทคาดว่ามูลค่าตามบัญชีของรถยนต์ในปีต่อๆ
ไปจะปรับตัวใกล้เคียงกับราคาตลาดมากขึ้นจากการขยายประมาณการทางบัญชีสำหรับอายุการใช้งานรถยนต์
ซึ่งอาจทำให้บริษัทได้รับกำไรจากการขายรถยนต์ต่อคันในจำนวนที่ลดลง
แต่จะถูกชดเชยด้วยต้นทุนการให้เช่าที่ต่ำลงด้วย
จึงทำให้ผลประกอบการของบริษัทสะท้อนภาพที่แท้จริงของการประกอบธุรกิจได้ชัดเจนขึ้น

สำหรับกำไรจากการขายรถยนต์ในปี 2546 มีจำนวน 25.31 ล้านบาท คิดเป็นอัตรากำไรขั้นต้น
(รวมกำไรจากการขายรถยนต์) เท่ากับร้อยละ 21.99 การที่บริษัทมีกำไรจากการขายรถยนต์นั้น
เนื่องมาจากมูลค่าตามบัญชีของรถยนต์ที่ถูกหักด้วยค่าเสื่อมราคาร้อยละ 20 ต่อปี เป็นระยะเวลา 5
ปีตามประมาณการเดิมนั้น ไม่ได้สะท้อนราคาของรถยนต์ตามราคาตลาด
ที่ยังมีมูลค่าสำหรับใช้งานได้อีก ซึ่งส่วนใหญ่มีราคาขายที่สูงกว่ามูลค่าคงเหลือตามบัญชีดังกล่าว
อย่างไรก็ตามการเปลี่ยนแปลงประมาณการอายุการใช้งานของรถยนต์ในปี 2547
จะทำให้มูลค่าตามบัญชีสะท้อนตามราคาตลาดที่แท้จริงมากขึ้น

สำหรับอัตราผลตอบแทนต่อส่วนของผู้ถือหุ้นในปี 2548 เท่ากับร้อยละ 32.49 เมื่อเทียบกับปี 2547
และปี 2546 ซึ่งเท่ากับร้อยละ 45.83 และร้อยละ 14.45 ตามลำดับ
โดยอัตราผลตอบแทนต่อส่วนของผู้ถือหุ้นในปี 2548 ลดลง เนื่องจากมีการเพิ่มทุนจาก 200 ล้านหุ้น
เป็น 250 ล้านหุ้น หรือเพิ่มทุนอีก ร้อย 25 และในปี 2547 เพิ่มขึ้นตามกำไรสุทธิของบริษัท

ฐานะการเงิน

สินทรัพย์

ณ วันที่ 31 ธันวาคม 2548 บริษัท มีสินทรัพย์รวม 1,818.06 ล้านบาท เพิ่มขึ้นจาก ณ วันที่ 31
ธันวาคม 2547 ซึ่งมีจำนวน 1,438.17 ล้านบาท และ ณ วันที่ 31 ธันวาคม 2546 ซึ่งมีจำนวน
890.05 ล้านบาท โดยสินทรัพย์รวม ณ วันที่ 31 ธันวาคม 2548 แบ่งเป็นสินทรัพย์หมุนเวียน
189.05 ล้านบาท คิดเป็นร้อยละ 10.40 ของสินทรัพย์รวม และสินทรัพย์ไม่หมุนเวียน 1,629.01
ล้านบาท คิดเป็นร้อยละ 89.60 ของสินทรัพย์รวม เมื่อเทียบกับ ณ วันที่ 31 ธันวาคม 2547
ที่มีสินทรัพย์หมุนเวียน 108.85 ล้านบาท คิดเป็นร้อยละ 7.57 ของสินทรัพย์รวม
และสินทรัพย์ไม่หมุนเวียน 1,329.32 ล้านบาท คิดเป็นร้อยละ 92.43 ของสินทรัพย์รวม
โดยการเปลี่ยนแปลงที่สำคัญ คือ ลูกหนี้การค้าเพิ่มขึ้น 19.02 ล้านบาท
ซึ่งเพิ่มขึ้นตามการขยายตัวของการให้บริการเช่ารถยนต์ของบริษัท
โดยส่วนใหญ่เป็นลูกหนี้ที่ยังไม่ครบกำหนดชำระที่เพิ่มขึ้น 15.67 ล้านบาท
และสำหรับสินทรัพย์หลักของบริษัท จากรถยนต์ที่มีในพอร์ตรวมยังคงขยายตัวเพิ่มขึ้นอีก 263.92
ล้านบาท หรือคิดเป็นอัตราการเพิ่มขึ้นร้อยละ 20.37 โดยบริษัทได้ขยายพอร์ตรถยนต์อีกจำนวนสุทธิ
517 คัน เพิ่มขึ้นเป็น 3,329 คัน และมีมูลค่าตามบัญชีสุทธิเท่ากับ 1,559.19 ล้านบาท เทียบกับ ณ
วันที่ 31 ธันวาคม 2547 ซึ่งมีรถยนต์ในพอร์ตรวม 2,812 คัน คิดเป็นมูลค่าตามบัญชีสุทธิเท่ากับ
1,295.27 ล้านบาท

จำนวนรถยนต์ในพอร์ต

+--------------------------------+---+------------+---+-----------+---+-----------+
| รายการ                         |   | สำหรับรอบปี  |   |           |   |           |
|                                |   | สิ้นสุด ณ 31  |   |           |   |           |
|                                |   | ธันวาคม     |   |           |   |           |
+================================+===+============+===+===========+===+===========+
|                                |   | 2546       |   | 2547      |   | 2548      |
+--------------------------------+---+------------+---+-----------+---+-----------+
|   จำนวนรถยนต์ต้นงวด (คัน)         | 1 |            | 1 |           | 2 |           |
|                                | , |            | , |           | , |           |
|                                | 9 |            | 9 |           | 8 |           |
|                                | 2 |            | 5 |           | 1 |           |
|                                | 8 |            | 8 |           | 2 |           |
+--------------------------------+---+------------+---+-----------+---+-----------+
|   จำนวนซื้อระหว่างงวด (คัน)        | 4 |            | 1 |           | 9 |           |
|                                | 0 |            | , |           | 2 |           |
|                                | 4 |            | 1 |           | 5 |           |
|                                |   |            | 6 |           |   |           |
|                                |   |            | 8 |           |   |           |
+--------------------------------+---+------------+---+-----------+---+-----------+
|   จำนวนขายระหว่างงวด (คัน)       | 3 |            | 3 |           | 4 |           |
|                                | 7 |            | 1 |           | 0 |           |
|                                | 4 |            | 4 |           | 8 |           |
+--------------------------------+---+------------+---+-----------+---+-----------+
|   จำนวนรถยนต์ปลายงวด (คัน)       | - |            | 7 |           | 1 |           |
|                                |   |            | 6 |           | 5 |           |
|   - รถยนต์รอการขาย ^(1/)        | 1 |            |   |           | 1 |           |
|                                | , |            | 2 |           |   |           |
|   - รถยนต์เพื่อให้เช่า              | 9 |            | , |           | 3 |           |
|                                | 5 |            | 7 |           | , |           |
|   รวมจำนวนรถยนต์ปลายงวด         | 8 |            | 3 |           | 1 |           |
|                                |   |            | 6 |           | 7 |           |
|                                | 1 |            |   |           | 8 |           |
|                                | , |            | 2 |           |   |           |
|                                | 9 |            | , |           | 3 |           |
|                                | 5 |            | 8 |           | , |           |
|                                | 8 |            | 1 |           | 3 |           |
|                                |   |            | 2 |           | 2 |           |
|                                |   |            |   |           | 9 |           |
+--------------------------------+---+------------+---+-----------+---+-----------+
|   มูลค่าตามบัญชีสุทธิปลายงวด         | - |            | 1 |           | 3 |           |
|   (ล้านบาท)                     |   |            | 2 |           | 3 |           |
|                                | 7 |            | . |           | . |           |
|   - รถยนต์รอการขาย ^(1/)        | 9 |            | 4 |           | 7 |           |
|                                | 7 |            | 7 |           | 2 |           |
|   - รถยนต์เพื่อให้เช่า              | . |            |   |           |   |           |
|                                | 6 |            | 1 |           | 1 |           |
|   รวมมูลค่าตามบัญชีสุทธิปลายงวด      | 1 |            | , |           | , |           |
|                                |   |            | 2 |           | 5 |           |
|                                | 7 |            | 8 |           | 2 |           |
|                                | 9 |            | 2 |           | 5 |           |
|                                | 7 |            | . |           | . |           |
|                                | . |            | 8 |           | 4 |           |
|                                | 6 |            | 0 |           | 8 |           |
|                                | 1 |            |   |           |   |           |
|                                |   |            | 1 |           | 1 |           |
|                                |   |            | , |           | , |           |
|                                |   |            | 2 |           | 5 |           |
|                                |   |            | 9 |           | 5 |           |
|                                |   |            | 5 |           | 9 |           |
|                                |   |            | . |           | . |           |
|                                |   |            | 2 |           | 1 |           |
|                                |   |            | 7 |           | 9 |           |
+--------------------------------+---+------------+---+-----------+---+-----------+

^(1/) ในปี 2546 บริษัทไม่มีการแบ่งรถยนต์รอการขายออกจากรถยนต์เพื่อให้เช่า

ลูกหนี้การค้า

เมื่อพิจารณาจากคุณภาพลูกหนี้การค้าของบริษัท ณ วันที่ 31 ธันวาคม 2548 ซึ่งเท่ากับ 83.60
ล้านบาท เพิ่มขึ้นตามการขยายตัวของรายได้ของบริษัท ซึ่งส่วนใหญ่เป็นลูกหนี้ที่ยังไม่ถึงกำหนดชำระ
คิดเป็นร้อยละ 88.29 ของลูกหนี้การค้าทั้งหมด ทั้งนี้บริษัทได้มีการพิจารณาคัดเลือกลูกค้า
โดยพิจารณาถึงความน่าเชื่อถือและมีสถานะทางการเงินที่ดี ประกอบกับลูกค้าส่วนใหญ่กว่าร้อยละ 95
เป็นลูกค้าองค์กร ทั้งหน่วยงานราชการ รัฐวิสาหกิจ และเอกชน
ซึ่งลูกค้าเหล่านี้มีประวัติการชำระเงินที่ดี และเป็นลูกหนี้ที่มีคุณภาพ ตลอดทั้งในการให้เช่ารถยนต์
บริษัทจะเก็บเงินมัดจำประกันการเช่าโดยเฉลี่ยประมาณ 3 เดือนสำหรับการเช่าเพื่อการดำเนินงาน
และเก็บค่าเช่าล่วงหน้าและเงินประกันการเช่าสำหรับการเช่าระยะสั้น
อย่างไรก็ตามบริษัทก็ได้มีการตั้งค่าเผื่อหนี้สงสัยจะสูญจำนวน 1.08 ล้านบาท คิดเป็นร้อยละ 1.27
ของลูกหนี้การค้ารวม การตั้งค่าเผื่อหนี้สงสัยจะสูญ
บริษัทได้ประมาณจากผลขาดทุนที่อาจเกิดขึ้นจากการเก็บเงินจากลูกหนี้ไม่ได้
โดยประมาณผลขาดทุนจากประสบการณ์ในการเก็บหนี้และฐานะการเงินของลูกหนี้
หากลูกหนี้ที่ยังสามารถติดตามทวงถามและคาดว่าจะสามารถเก็บหนี้ได้อยู่
บริษัทจะยังไม่มีการตั้งค่าเผื่อหนี้สงสัยจะสูญจากลูกหนี้นั้น ในขณะที่มีการตัดหนี้สูญ
เมื่อเป็นไปตามเงื่อนไขของประมวลรัษฎากร

รายละเอียดลูกหนี้การค้า แยกตามอายุหนี้

(ล้านบาท)

+-----------------------------+------------+------------+------------+
| รายการ                      | ณ วันที่ 31   | ณ วันที่ 31   | ณ วันที่ 31   |
|                             | ธ.ค. 2546  |  ธ.ค. 2547 |  ธ.ค. 2548 |
+-----------------------------+------------+------------+------------+
| -   ยังไม่ถึงกำหนดชำระ^(1/)    | -          | 58.14      | 73.81      |
+-----------------------------+------------+------------+------------+
| -   ไม่เกิน 3 เดือน            | 37.27      | 62.08      | 76.07      |
+-----------------------------+------------+------------+------------+
| -   3 – 6 เดือน              | 0.64       | 1.74       | 3.49       |
+-----------------------------+------------+------------+------------+
| -   มากกว่า 6 เดือนขึ้นไป       | 0.72       | 1.59       | 1.43       |
+-----------------------------+------------+------------+------------+
|   รวม                       | 38.63      | 65.41      | 80.99      |
+-----------------------------+------------+------------+------------+
|   (หัก) ค่าเผื่อหนี้สงสัยจะสูญ      | (0.24)     | (0.83)     | (1.08)     |
+-----------------------------+------------+------------+------------+
| รวม                         | 38.39      | 64.58      | 79.91      |
+-----------------------------+------------+------------+------------+

^(1/) ในปี 2546 บริษัทได้จำแนกลูกหนี้ที่ยังไม่ถึงกำหนดชำระเป็นประเภทลูกหนี้ที่ค้างชำระไม่เกิน
3 เดือน

แหล่งที่มาของเงินทุน

หนี้สิน

ณ วันที่ 31 ธันวาคม 2548 บริษัทมีหนี้สินรวม 1,156.81 ล้านบาท เพิ่มขึ้นจาก ณ วันที่ 31
ธันวาคม 2547 ซึ่งมีจำนวน 1,084.30 ล้านบาท และ ณ วันที่ 31 ธันวาคม 2546 ซึ่งมีจำนวน
639.64 ล้านบาท โดยหนี้สินรวม ณ วันที่ 31 ธันวาคม 2548 คิดเป็นสัดส่วนร้อยละ 63.63
ของสินทรัพย์รวม แยกเป็นหนี้สินหมุนเวียนร้อยละ 63.62 ของหนี้สินรวม
และหนี้สินไม่หมุนเวียนร้อยละ 36.38 ของหนี้สินรวม เทียบกับหนี้สินรวม ณ วันที่ 31 ธันวาคม
2547 ซึ่งคิดเป็นสัดส่วนร้อยละ 75.39 ของสินทรัพย์รวม แยกเป็นหนี้สินหมุนเวียนร้อยละ 63.82
ของหนี้สินรวม และหนี้สินไม่หมุนเวียนร้อยละ 36.18 ของหนี้สินรวม
การที่บริษัทมีสัดส่วนหนี้สินดังกล่าว
เนื่องจากเป็นลักษณะปกติของการประกอบธุรกิจซึ่งต้องใช้เงินทุนเป็นหลัก
และโครงสร้างเงินทุนส่วนใหญ่เป็นหนี้สิน
บริษัทจึงต้องบริหารกระแสเงินสดรับและกระแสเงินสดจ่ายให้มีความสมดุลและสอดคล้องกัน
เพื่อป้องกันความเสี่ยงสภาพคล่องทั้งด้านระยะเวลาและอัตราดอกเบี้ย
โดยกำหนดระยะเวลากู้ยืมเงินให้สอดคล้องกับอายุของสัญญาให้เช่ารถยนต์
และพยายามจัดหาแหล่งเงินกู้ที่มีอัตราดอกเบี้ยคงที่เพื่อให้สอดคล้องกับการกำหนดอัตราค่าเช่ารถยนต์ที่เป็นอัตราคงที่

ณ วันที่ 31 ธันวาคม 2548 บริษัทมีหนี้สินรวม 1,156.81 ล้านบาท แยกเป็นหนี้สินหมุนเวียน
735.91 ล้านบาท คิดเป็นร้อยละ 63.61 ของหนี้สินรวม และหนี้สินไม่หมุนเวียน 420.89 ล้านบาท
คิดเป็นร้อยละ 36.38 ของหนี้สินรวม โดยหนี้สินที่มีการเปลี่ยนแปลงที่สำคัญจาก ณ วันที่ 31
ธันวาคม 2547 คือ เจ้าหนี้ค่าซื้อสินทรัพย์ที่มีไว้เพื่อให้เช่าซึ่งบริษัทได้รับเครดิตชำระเงินประมาณ 1
เดือน ลดลง 62.12 ล้านบาทจากการถึงกำหนดชำระคืนเจ้าหนี้
และหนี้เงินกู้ยืมระยะยาวจากสถาบันการเงินทั้งในส่วนที่ถึงกำหนดชำระภายในหนึ่งปีและมากกว่าหนึ่งปีเพิ่มขึ้น
50.77 ล้านบาท เนื่องจากการขยายการลงทุนโดยการซื้อรถยนต์เพื่อให้เช่าเพิ่ม
ดังนั้นจึงกู้ยืมเงินเพิ่มเติมจากแหล่งต่าง ๆ ในรูปของเงินกู้จากธนาคารพาณิชย์
และการเช่าซื้อโดยบริษัทได้ใช้แหล่งเงินทุนจากหนี้สินตามสัญญาเช่าซื้อซึ่งมีอัตราดอกเบี้ยคงที่ เพิ่มขึ้น
64.28 ล้านบาท

สำหรับการเปลี่ยนแปลงที่สำคัญจากในปี 2547 คือ เจ้าหนี้การค้าเพิ่มขึ้น 129.12 ล้านบาท
โดยเฉพาะจากเจ้าหนี้ค่าซื้อรถยนต์เพื่อให้เช่าเพิ่มขึ้น 123.56 ล้านบาท
เนื่องจากเป็นช่วงที่บริษัทมีการซื้อรถยนต์เพื่อให้เช่าเพิ่มขึ้น โดยบริษัทได้รับเงื่อนไขการชำระเงิน
(Credit Term) จากผู้จัดจำหน่ายรถยนต์เป็นเวลา 1 เดือนหลังจากวันที่ได้รับรถยนต์
หลังจากนั้นบริษัทจึงทำสัญญาเช่าซื้อกับบริษัทผู้ให้เช่าซื้อรถยนต์ต่อไป ซึ่งในปี 2547
บริษัทมีการทำสัญญาเช่าซื้อรถยนต์เพิ่มขึ้น 696 คัน คิดเป็นมูลค่า 519.68 ล้านบาท
โดยหนี้สินตามสัญญาเช่าซื้อทั้งในส่วนที่ถึงกำหนดชำระภายในหนึ่งปีและมากกว่าหนึ่งปี ณ วันที่ 31
ธันวาคม 2547 เท่ากับ 516.03 ล้านบาท เพิ่มขึ้นจากสิ้นปี 2546 ซึ่งมีจำนวน 485.29 ล้านบาท

นอกจากนี้ บริษัทมีการใช้หนี้สินจากสถาบันการเงินเพิ่มมากขึ้น โดยเงินกู้ระยะสั้นจากสถาบันการเงินเพิ่มขึ้น 62.70 ล้านบาท จากยอดคงเหลือเงินกู้เบิกเกินบัญชีที่เพิ่มขึ้น 2.70 ล้านบาท และเงินกู้ยืมระยะสั้นในรูปของตั๋วสัญญาใช้เงินกับธนาคารพาณิชย์ที่เพิ่มขึ้นอีก 60 ล้านบาท เพื่อใช้สำหรับเสริมสภาพคล่องและเป็นเงินทุนหมุนเวียนของบริษัท นอกจากนี้ เงินกู้ยืมระยะยาวจากสถาบันการเงินทั้งในส่วนที่ถึงกำหนดชำระภายในหนึ่งปีและมากกว่าหนึ่งปีเพิ่มขึ้น 206.51 ล้านบาท เนื่องจากได้มีการเพิ่มวงเงินกู้ยืมระยะยาวจากสถาบันการเงินในประเทศอีกรวมทั้งสิ้น 246.72 ล้านบาท ซึ่งวงเงินกู้ที่เพิ่มนี้ค้ำประกันโดยทะเบียนรถยนต์ จำนวน 433 คันและกรรมการบริษัทเป็นผู้ค้ำประกัน ทั้งนี้ บริษัทคาดว่าการชำระหนี้สินที่มีภาระผูกพันซึ่งจะถึงกำหนดภายใน 1 ปี มีจำนวนรวม 360.74 ล้านบาทนั้น จะไม่มีปัญหาในการชำระคืนแต่อย่างใด เนื่องจากจำนวน 281.14 ล้านบาท เป็นหนี้สินตามสัญญาเช่าซื้อ และ 79.60 ล้านบาท เป็นเงินกู้ระยะยาวจากสถาบันการเงินที่ถึงกำหนดชำระภายในหนึ่งปี ซึ่งสอดคล้องกับกระแสเงินสดที่บริษัทจะได้รับจากรายได้ค่าเช่ารถยนต์ในอนาคตที่ไม่เกินหนึ่งปีซึ่งมีจำนวน 389.13 ล้านบาท สำหรับอัตราดอกเบี้ยเฉลี่ย (effective rate) ของเงินกู้จากสถาบันการเงินมีอัตราประมาณร้อยละ 2.71 และอัตราดอกเบี้ยเฉลี่ย (effective rate) ของหนี้สินตามสัญญาเช่าซื้อมีอัตราประมาณร้อยละ 5.90 เมื่อเทียบกับปี 2546 ซึ่งอยู่ที่ประมาณร้อยละ 2.82 และร้อยละ 6.05 ตามลำดับ

รายละเอียดหนี้สินตามสัญญาเช่าซื้อของบริษัท แยกตามอายุคงเหลือของสัญญา ดังนี้

(ล้านบาท)

+------------------------------+------------+------------+------------+
| รายการ                       | ณ วันที่ 31   | ณ วันที่ 31   | ณ วันที่ 31   |
|                              | ธ.ค. 2546  |  ธ.ค. 2547 |  ธ.ค. 2548 |
+------------------------------+------------+------------+------------+
| -   ไม่เกิน 1 ปี                | 261.76     | 281.14     | 307.46     |
+------------------------------+------------+------------+------------+
| -   1 – 3 ปี                  | 223.53     | 234.89     | 272.86     |
+------------------------------+------------+------------+------------+
| รวม                          | 485.29     | 516.03     | 580.31     |
+------------------------------+------------+------------+------------+

ส่วนของผู้ถือหุ้น

ส่วนของผู้ถือหุ้นของบริษัท ณ วันที่ 31 ธันวาคม 2548 มีจำนวน 661.25 ล้านบาท เพิ่มขึ้นจาก ณ
วันที่ 31 ธันวาคม 2547 ซึ่งมีจำนวน 353.87 ล้านบาท และ ณ วันที่ 31 ธันวาคม 2546
ซึ่งมีจำนวน 250.41 ล้านบาท เนื่องจาก บริษัท ได้เสนอขายหุ้นสามัญเพิ่มทุนต่อประชาชน เมื่อวันที่
24 - 25 พฤศจิกายน 2548 จำนวน 50 ล้านหุ้น ราคาหุ้นละ 4.40 บาท
ทำให้ทุนจดทะเบียนชำระแล้ว เพิ่มขึ้น 50 ล้านบาท และส่วนเกินมูลค่าหุ้นเพิ่มขึ้นจำนวน 162.45
ล้านบาท และยังมีผลการดำเนินงานของบริษัทที่มีกำไรสุทธิจำนวน 164.93 ล้านบาท
ในขณะที่มีการจ่ายเงินปันผลให้แก่ผู้ถือหุ้น จากมติที่ประชุมสามัญผู้ถือหุ้นประจำปี 2548
ซึ่งกำหนดให้จ่ายเงินปันผลสำหรับผลประกอบการในปี 2547 เป็นจำนวน 70 ล้านบาท

โครงสร้างเงินทุน

บริษัทใช้แหล่งเงินทุนหลักจากหนี้สินตามสัญญาเช่าซื้อ และเงินกู้ยืมระยะยาวจากธนาคารพาณิชย์และสถาบันการเงิน เพื่อซื้อรถยนต์เพื่อให้เช่าเป็นส่วนใหญ่ ซึ่งเป็นลักษณะปกติของการดำเนินธุรกิจนี้ เนื่องจากเป็นหนี้สินตามสัญญาเช่าซื้อรถยนต์เพื่อสำหรับประกอบธุรกิจของบริษัท และกระแสเงินสดจ่ายจะสอดคล้องกับกระแสเงินสดรับของบริษัทอยู่แล้ว และเป็นนโยบายการใช้แหล่งเงินทุนของบริษัท เพราะนอกจากความสอดคล้องของกระแสเงินสดแล้ว การบริหารดอกเบี้ยยังทำได้ง่ายจากอัตราดอกเบี้ยที่เป็นอัตราคงที่ อย่างไรก็ตามในการจัดหาแหล่งเงินทุนเพื่อซื้อรถยนต์สำหรับให้เช่าของบริษัท ส่วนหนึ่งจะพิจารณาจากลักษณะของลูกค้าที่ต้องการเช่ารถยนต์เพื่อให้เกิดความสะดวกจากการจัดหาแหล่งเงินทุน เช่น หากเป็นลูกค้ารายใหญ่ซึ่งมีความต้องการเช่ารถยนต์จำนวนมาก บริษัทอาจใช้เงินกู้จากสถาบันการเงินเนื่องจากมีต้นทุนทางการเงินที่ต่ำ และหากเป็นลูกค้ารายย่อยบริษัทอาจใช้วิธีการเช่าซื้อรถยนต์เนื่องจากมีความคล่องตัวในการจัดหารถยนต์มากกว่าจากการขออนุมัติวงเงินสินเชื่อสถาบันการเงิน ซึ่งการพิจารณาดังกล่าวขึ้นอยู่กับความเหมาะสมของปัจจัยหลายด้าน ทั้งความสอดคล้องของกระแสเงินสด และบริหารให้มีต้นทุนทางการเงินที่ต่ำ ดังนั้นสัดส่วนการใช้เงินกู้จากสถาบันการเงินต่อสัญญาเช่าซื้อรถยนต์จึงไม่สามารถกำหนดสัดส่วนที่แน่นอนได้ เนื่องจากขึ้นอยู่กับปริมาณความต้องการรถยนต์ของลูกค้าในแต่ละช่วงเวลา และความแตกต่างของอัตราดอกเบี้ยในขณะนั้น 

โครงสร้างเงินทุนของบริษัทสำหรับปี สิ้นสุดวันที่ 31 ธันวาคม 2548
บริษัทมีการระดมทุนในส่วนของผู้ถือหุ้นด้วยการเสนอขายหุ้นสามัญเพิ่มทุนแก่ประชาชน
ตามที่ได้กล่าวถึงแล้วนั้นในส่วนของผู้ถือหุ้น
ทำให้อัตราส่วนหนี้สินต่อส่วนของผู้ถือหุ้นของบริษัทมีอัตราเท่ากับ 1.75 เท่า ลดลงจากปี 2547
ที่มีอัตราเท่ากับ 3.06 เท่า ส่งผลให้โครงสร้างเงินทุนของบริษัทมีความแข็งแกร่งยิ่งขึ้น
และเสริมสร้างศักยภาพในการดำเนินธุรกิจของบริษัทต่อไป

โดย ปี 2547 เจ้าหนี้การค้าจากผู้จัดจำหน่ายรถยนต์ที่บริษัทได้รับเงื่อนไขการชำระเงินเป็นเวลา 1 เดือน ได้เป็นแหล่งเงินทุนที่มีความสำคัญเพิ่มขึ้นเป็น 128.43 ล้านบาท จาก 4.87 ล้านบาท ณ สิ้นปี 2546 ซึ่งเป็นแหล่งเงินทุนหนึ่งที่บริษัทไม่ต้องเสียค่าใช้จ่ายดอกเบี้ย นอกจากนี้ บริษัทมีการใช้แหล่งเงินทุนจากสถาบันการเงินเพิ่มขึ้น จากเงินกู้ยืมระยะสั้นในรูปของตั๋วสัญญาใช้เงินที่มีวงเงินเพิ่มขึ้น 60 ล้านบาท อัตราดอกเบี้ยคงที่ และเงินกู้ระยะยาววงเงินอีก 246.72 ล้านบาทในอัตราดอกเบี้ยคงที่เช่นกัน เนื่องจากเงินกู้ยืมจากสถาบันการเงินเหล่านี้ มีต้นทุนทางการเงินที่ต่ำกว่าแหล่งเงินทุนจากหนี้สินตามสัญญาเช่าซื้อ และบริษัทได้พยายามบริหารกระแสเงินสดรับและกระแสเงินสดจ่ายให้มีความสอดคล้องกัน เนื่องจากบริษัทได้รับรายได้ค่าเช่าที่มีอัตราคงที่ตลอดอายุสัญญาเช่า ทั้งนี้ อัตราส่วนหนี้สินต่อส่วนของผู้ถือหุ้นในปี 2547 และ 2546 เท่ากับ 3.06 เท่า 2.55 เท่า ตามลำดับ 

สภาพคล่อง

สำหรับในปี 2548 บริษัทได้รับกระแสเงินสดจากกิจกรรมดำเนินงานจำนวน 382.73 ล้านบาท
เนื่องจากผลประกอบการของบริษัทที่มีกำไร ในขณะที่มีกระแสเงินสดใช้ไปในกิจกรรมลงทุน 174.94
ล้านบาท จากการขยายพอร์ตรถยนต์ให้เช่าเพิ่มขึ้น
โดยบริษัทได้รับเงินสดจากการขายรถยนต์ให้เช่าที่หมดอายุสัญญา 143.60 ล้านบาท
และได้ใช้สำหรับซื้อรถยนต์ให้เช่าด้วยเงินสด 276.34 ล้านบาท
และสำหรับกระแสเงินสดในกิจกรรมจัดหาเงินของบริษัท
ซึ่งได้มีการใช้ไปในการจ่ายเงินปันผลสำหรับผลประกอบการปี 2547 จำนวน 70 ล้านบาท
และใช้ชำระคืนหนี้สินตามสัญญาเช่าซื้อ 367.21 ล้านบาท
อย่างไรก็ตามบริษัทมียอดเงินกู้เบิกเกินบัญชีและเงินกู้ระยะสั้นที่เพิ่มขึ้น 9.72 ล้านบาท
และยอดเงินกู้ยืมระยะยาวจากสถาบันการเงินเพิ่มขึ้น 50.78 ล้านบาท
จึงทำให้มีกระแสเงินสดใช้ไปในกิจกรรมจัดหาเงิน 164.26 ล้านบาท
และทำให้กระแสเงินสดเพิ่มขึ้นสุทธิ 43.53 ล้านบาท โดย ณ วันที่ 31 ธันวาคม 2548
บริษัทมีภาระกระแสเงินสดจ่ายสำหรับหนี้สินตามสัญญาเช่าซื้อและเงินกู้ระยะยาวที่ถึงกำหนดชำระคืนภายในหนึ่งปี
จำนวน 307.46 ล้านบาท และ 139.75 ล้านบาทตามลำดับ
ในขณะที่มีรายได้ขั้นต่ำจากค่าเช่าในอนาคตภายใต้สัญญาเช่าเพื่อการดำเนินงานอายุไม่เกินหนึ่งปี
จำนวน 501.40 ล้านบาท ซึ่งเพียงพอต่อสภาพคล่องของบริษัท

บริษัทได้รับกระแสเงินสดจากกิจกรรมดำเนินงานอย่างต่อเนื่อง โดยในปี 2547
บริษัทได้รับกระแสเงินสดจากกิจกรรมดำเนินงาน จำนวน 254.68 ล้านบาท
ในขณะที่มีกระแสเงินสดใช้ไปในกิจกรรมลงทุน และในกิจกรรมจัดหาเงินจำนวน 159.66 ล้านบาท
และ 96.19 ล้านบาทตามลำดับ ส่งผลให้บริษัทมีกระแสเงินสดลดลงสุทธิ 1.17 ล้านบาท
โดยบริษัทมีภาระกระแสเงินสดจ่ายสำหรับหนี้สินตามสัญญาเช่าซื้อและเงินกู้ระยะยาวที่ถึงกำหนดชำระคืนภายในหนึ่งปี
จำนวน 281.14 ล้านบาท และ 79.60 ล้านบาทตามลำดับ
โดยมีรายได้ขั้นต่ำจากค่าเช่าในสัญญาเช่าเพื่อการดำเนินงานอายุไม่เกิน 1 ปี จำนวน 389.13
ล้านบาท ซึ่งมีความเพียงพอต่อการดำรงสภาพคล่องของบริษัทในอนาคต และสำหรับในปี 2546
บริษัทมีกระแสเงินสดที่ได้มาจากกิจกรรมดำเนินงานจำนวน 272.91 ล้านบาท
ซึ่งมาจากกำไรจากการดำเนินงาน 33.47 ล้านบาท
และการปรับปรุงรายการจากค่าเสื่อมราคาและสิทธิการเช่าตัดจ่าย 245 ล้านบาท
นอกจากนี้ยังได้รับกระแสเงินสดจากกิจกรรมลงทุนอีกจำนวน 54.87 ล้านบาท
ซึ่งมาจากเงินสดสุทธิจากการซื้อขายทรัพย์สินที่มีไว้เพื่อให้เช่า 56.03 ล้านบาท อย่างไรก็ตาม
บริษัทมีการจ่ายคืนเงินกู้และหนี้สินตามสัญญาเช่าซื้อจำนวนรวม 349.30 ล้านบาท จ่ายเงินปันผล
120 ล้านบาท ในขณะที่ได้รับเงินเพิ่มทุน 140 ล้านบาท
ส่งผลให้มีกระแสเงินสดที่ใช้ไปในกิจกรรมจัดหาเงิน 329.30 ล้านบาท
และทำให้กระแสเงินสดลดลงสุทธิ 1.28 ล้านบาทในปี 2546 โดย ณ สิ้นปี
บริษัทมีภาระกระแสเงินสดจ่ายสำหรับหนี้สินตามสัญญาเช่าซื้อและเงินกู้ระยะยาวที่ถึงกำหนดชำระคืนภายในหนึ่งปี
จำนวน 261.76 ล้านบาท และ 21.12 ล้านบาทตามลำดับ
ในขณะที่มีรายได้ขั้นต่ำจากค่าเช่าในอนาคตภายใต้สัญญาเช่าเพื่อการดำเนินงานอายุไม่เกินหนึ่งปี
จำนวน 331.80 ล้านบาท ซึ่งมีความเพียงพอต่อสภาพคล่องของบริษัท

รายละเอียด รายได้ค่าเช่าในอนาคตภายใต้สัญญาเช่าดำเนินงานที่ไม่อาจบอกเลิกได้

(ล้านบาท)

+-------------------------+--------------+--------------+--------------+
| รายได้ค่าเช่าในอนาคต       | ณ วันที่ 31     | ณ วันที่        | ณ วันที่        |
|                         | ธ.ค. 2546    | 31 ธ.ค. 2547 | 31 ธ.ค. 2548 |
+=========================+==============+==============+==============+
| -   ไม่เกิน 1 ปี           | 331.80       | 389.13       | 501.40       |
+-------------------------+--------------+--------------+--------------+
| -   เกิน 1 ปีแต่ไม่เกิน 5 ปี  | 374.16       | 480.21       | 570.41       |
+-------------------------+--------------+--------------+--------------+
| รวม                     | 705.96       | 869.34       | 1,071.81     |
+-------------------------+--------------+--------------+--------------+

12.3 คำอธิบายและการวิเคราะห์ฐานะการเงินและผลการดำเนินงานจากงบการเงินรวม

ในเดือนพฤศจิกายน 2548 บริษัทได้มีการลงทุนซื้อหุ้นสามัญของบริษัท กรุงไทย ออโตโมบิล จำกัด
ซึ่งดำเนินธุรกิจรับซื้อและจำหน่ายรถยนต์ใช้แล้ว
อันเป็นผลให้บริษัทเป็นผู้ถือหุ้นใหญ่คิดเป็นสัดส่วนร้อยละ 95 ของจำนวนหุ้นทั้งหมด
และทำให้บริษัทต้องมีการจัดทำงบการเงินรวม
โดยรวมงบการเงินของบริษัทดังกล่าวซึ่งถือเป็นบริษัทย่อยเข้าไปด้วย ดังนั้น
การวิเคราะห์ฐานะทางการเงินและผลการดำเนินงานจากงบการเงินรวม เป็นดังนี้

1) ผลการดำเนินงาน

ในปี 2548 บริษัทมีรายได้ของบริษัทย่อยเพิ่มเติมจากการขายรถยนต์ใช้แล้วของลูกค้าภายนอก
จำนวน 10.84 ล้านบาท และมีรายได้ค่านายหน้ารับ จำนวน 1.93 ล้านบาท
ซึ่งเกิดจากผลการดำเนินงานของบริษัทย่อยในช่วงระยะเวลา 2 เดือนหลังของปี 2548
คิดรวมกันเป็นร้อยละ 1.49 ของรายได้รวมที่มีจำนวน 728.46 ล้านบาท
ในขณะที่รายได้หลักยังคงมาจากรายได้ของบริษัท คิดเป็นร้อยละ 98.51 ของรายได้รวม
ดังที่ได้กล่าววิเคราะห์ไว้ก่อนหน้าจากงบการเงินเฉพาะของบริษัท ทั้งนี้
บริษัทมีต้นทุนเพิ่มเติมของบริษัทย่อยจากต้นทุนการขายรถยนต์ของลูกค้าภายนอก จำนวน 9.86
ล้านบาท และค่าใช้จ่ายในการขายและบริหาร จำนวน 3.35 ล้านบาท
เนื่องจากบริษัทเพิ่งเริ่มดำเนินการ จึงส่งผลให้บริษัทมีส่วนแบ่งขาดทุนสุทธิในบริษัทย่อย จำนวน
0.37 ล้านบาท ทั้งนี้
บริษัทคาดว่าจากการลงทุนดังกล่าวจะทำให้ในอนาคตบริษัทย่อยจะก่อให้เกิดรายได้ให้แก่บริษัทเพิ่มสูงขึ้นได้

2) ฐานะทางการเงิน

จากการรวมสินทรัพย์ของบริษัทย่อยเข้ามาในงบการเงินรวมและตัดรายการระหว่างกัน
ทำให้งบการเงินรวม ณ วันที่ 31 ธันวาคม 2548 บริษัทมีสินทรัพย์รวมจำนวน 214.67 ล้านบาท
โดยแบ่งเป็นสินทรัพย์หมุนเวียน 214.67 ล้านบาท คิดเป็นร้อยละ 11.79 ของสินทรัพย์รวม
และสินทรัพย์ไม่หมุนเวียน 1,605.92 ล้านบาท คิดเป็นร้อยละ 88.21 ของสินทรัพย์รวม
โดยสินทรัพย์หลัก คือ รถยนต์ในพอร์ตรวมของบริษัทซึ่งมีจำนวน 1,559.19 ล้านบาท คิดเป็นร้อยละ
85.64 ของสินทรัพย์รวม ดังที่ได้กล่าวในการวิเคราะห์ไว้ก่อนหน้าจากงบการเงินเฉพาะของบริษัท

ทั้งนี้ บริษัทมีหนี้สินรวมตามงบการเงินรวม ณ วันที่ 31 ธันวาคม 2548 จำนวน 1,157.36
ล้านบาท โดยแบ่งเป็นหนี้สินหมุนเวียน 735.84 ล้านบาท คิดเป็นร้อยละ 63.58 ของหนี้สินรวม
และหนี้สินไม่หมุนเวียน 421.53 ล้านบาท คิดเป็นร้อยละ 36.42 ของหนี้สินรวม
ในขณะที่มีส่วนของผู้ถือหุ้นตามงบการเงินรวม 663.23 ล้านบาท
ซึ่งแยกเป็นส่วนของผู้ถือหุ้นของบริษัท 661.25 ล้านบาท
และเป็นส่วนของผู้ถือหุ้นส่วนน้อยในบริษัทย่อย 1.98 ล้านบาท

 ค่าตอบแทนของผู้สอบบัญชี 

 ค่าตอบแทนจากการสอบบัญชี (audit fee)

บริษัทจ่ายค่าตอบแทนจากการสอบบัญชี ให้แก่ ผู้สอบบัญชีของบริษัท ในรอบปีบัญชี 2548 มีจำนวนเงินรวม 594,885.86 บาท